દાણીલીમડા પોલીસે પોક્સો એક્ટ હેઠળ સગીર વિરુદ્ધમાં ગુનો દાખલ કરીને તપાસ શરૂ કરી છે. પ્રાપ્ત માહિતી અનુસાર દાણીલીમડામાં રહેતો 15 વર્ષીય સગીર બે દિવસ પહેલાં દાણીલીમડા બેરલ માર્કેટ પાસે આવેલ તેનાં નાનીના ઘરે ગયો હતો, જેમાં નાનીની પાડોશમાં રહેતો 16 વર્ષીય સગીર તેને આઇસક્રીમની લાલચ આપીને લઇ ગયો હતો. પાડોશી મિત્રે કોઇ અજ્ઞાત સ્થળે લઇ જઇને સગીર પર સૃષ્ટિ વિરુદ્ધનું કૃત્ય આચર્યું હતું. ઉલ્લેખનીય છે કે ભોગ બનનાર સગીરના પિતાને ઘટનાની જાણ થતાં ગઇ કાલે મોડી રાતે દાણીલીમડા પોલીસ સ્ટેશનમાં 16 વર્ષીય સગીર પર ગુનો દાખલ કરાવ્યો છે.